G9 NOVARUM STIRPIUM DECAS VIU 
In Novae -Hollandiae austro -occidentalis colonia ad Sinum 
Regis Georgii legit Carolus L. B. Hligel. 
Species elegans, cujus ramulum video unicum floriferum, jsesquipede 
paullo longiorem , teretem, pennae corvinae crassitudine, dextrorsum vo- 
lubilem, cortice subrubello, glabro, laevi, nitido vestitum, intus sat 
dure et tenaciter lignosum. Folia solitaria, serie spirali alternatim in am- 
bitu locata, interstitiis circiter triente circumferentiae in latum et ultra 
tres pollices in altum dissita, superiora sensim propinquiora, omnia pe- 
tiolata, e petiolo vix trilineari , semitereti, infra convexo, supra canali- 
culato, basi nonnihil incrassata semilunari inserto, gemmulamque in axilla 
fovente glaberrimo, erecto-patente , in laminam explanata fere horizon- 
talem, late ellipticam, hinc in petiolum, illinc in cuspidem productam, 
tres pollices longam, latitudine in inferioribus tres quartas partes, in 
supremis vix trientem longitudinis attingentem, marginibus integerrimis 
su btilisslrae revolutam , subcoriaceam , flavo virentem, subtus pallidiorem, 
uttinque glaberrimam, laevem. Nemus petiolo continuus unicus validior 
medianus, in pagina superiore impressus, infra prominulus, apicem ver- 
sus sensim attenuatus, fuscatus, emissis e latere utrinque nervis subtilio- 
ribus fere pinnatim decurrentibus, nervulosque reticulatim inter se ana- 
stomosantes exerentibus atque marginem versus arcuatiiu confluentibus, 
mox iterum ex arcu nervulos proxime intra marginem in arcus congre- 
dientes emittentibus, tunc ad apicem percurrens in apicuhim brevissimum 
laminamque superantem desinens. Pedunculus in apice ramuli terminalis 
solitarius, vix pollicem longus, teres, crassiusculus, glaberrimus , superne 
alternatim ramosus. Pedicelli e ramulis alternatim prodeuntes ternati, 
semipollice paullo longiores, teretes, strictiusculi , undique patentes uni- 
flori , longitudine inaequales, infimi et extimi longiores, superiores et in- 
teriores sensim breviores corymbum constituentes, singuli basi bractea 
lanceolato - subulata , linea paullo longiore, glaberrima 'stipati, superne 
nonnihil in torum centro elevatum solidum, partes florales gerentem in- 
crassati. Flores hermaphroditi in alabastro oviformes, apice conico acuto, 
supremo centrali rachin continuante primo florente, mox in ramulo pro- 
ximo inter ternos medio e. s. p. Calycis foliola quinque, hypogyna, lan- 
ccolato-subulata , ad quatuor circiter lineas longa, apice acuto patentia, 
margine integerrima, glabra, e flavo - purpurascentia. Corollae petala 
quinque , hypogyna , calycis foliolis alterna, aestrvatione marginibus im- 
bricatim sese tegentia, subspathulata , ad decem circiter lineas longa, 
unguibus dimidium fere longitudinis consumentibus et vix quadrantem 
lineae latis in tubum calyce dimidio longiorem conniventia, laminis 
planis in latitudine maxima tres lineas superantibus sub anthesr paten- 
tia, apice acuto reflexa , coloris in sicco saturate vitellini. Stamina quin- 
que, hypogyna, petalis alterna, calycis foliolis longitudine aequalia, 
sub anthesi ovario adpressa, serius patentia. Filamenta subulata inae- 
qualiter quadriquetra , aciebus prominulis sub lente minutissime serra- 
tis, candida, apice antherifera. Antherae oviformes, obtusae, baseos 
emarginatae dorso medio affixae, erectae, luteae, biloculatae, loculis 
appositis, introrsum longitudinaliter dehiscentibus. Pollinis globula trie- 
dra , luteola. Ovarium in centro tori subsessile , compresso-cylindricum , 
glaberrimum , superne in stylum conico-cylindricum, brevem , filiformem, 
stigmate subcapitato obsolete bilobo terminatum, staminaque vix supe- 
rantem continuo transiens, intus biloculatum, loculis pluriovulatis. Ovula 
in dissepiraenti angulo centrali juxta longitudinem biseriatim affixa, 
bina fere collateralia, horizontalia, anatropa ; raicropyle proxime um- 
bilicum septum spectans; rhaphe juxta faciem internam alteri ovulo 
obversam obsoleta , subito in chalazam paullulum elevatam transiens. 
